Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 777

1. Méretre hengerelt, de tovább nem megmunkált csövek Az ilyen csöveket általában töltőfém nélküli folyamatos hegesztéssel, elektromos ellenállás- vagy indukciós hegesztéssel állítják elő összetekert, hidegen vagy melegen síkhengerelt anyagból, melyet hosszirányban hidegen alakítottak. Legtöbbször revementes felületűek, valamint a megmunkálás, a hegesztés és a méretbeállítás alatti kenés következtében olajosak. Nincs külső hegesztési varrat, azt a hegesztés után azonnal lecsiszolják. Néha a hegesztési varratot a termék belső felületéről is eltávolítják. A hidegmegmunkálás és a méretbeállítás után ezeket a termékeket rugókemény állapotban szállítják, hacsak nincs hőkezelésre szükség a fém szerkezetének regenerálására. Ezeket a termékeket általában gépjárművek, gépek alkatrészei, fémbútorok, kerékpárvázak, gyermekkocsik, kapuk és korlátok gyártására használják. Teljesítik a 3306 számú ISO és az ennek megfelelő nemzeti szabványok előírásait. 1998/19/II. szám

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes